Държавен вестник, бр. 11, 2013 г., стр. 51

БРОЙ  11	
Д Ъ Р Ж А В Е Н  В Е С Т Н И К 	
СТР.  51  
– вида на изследването;
– получените резултати от изследването и неговото тълкуване; 
– подпис на лекаря, извършил изследването.
Фишът се прикрепва към ИЗ.
В случаите, когато резултатите от проведени образни изследвания не могат да останат в болничното ле-
чебно заведение, в ИЗ на пациента следва да се опише точно резултата от проведеното образно изследване, 
а самите снимки от него се предоставят на пациента срещу подпис в ИЗ.
Проведените процедури задължително се отразяват в Документ №1.
І. УСЛОВИЯ ЗА СКЛЮЧВАНЕ НА ДОГОВОР И ЗА ИЗПЪЛНЕНИЕ НА КЛИНИЧНАТА ПЪТЕКА 
Клиничната пътека се изпълнява в клиника/отделение ІІІ ниво на компетентност, съгласно медицински 
стандарт по „Ушно-носни-гърлени болести“. 
Изискванията за наличие на задължителни звена, апаратура и специалисти са в съответствие с медицин-
ски стандарт „Ушно-носно-гърлени болести“.
1. ЗАДЪЛЖИТЕЛНИ ЗВЕНА, МЕДИЦИНСКА АПАРАТУРА И ОБОРУДВАНЕ, НАЛИЧНИ И ФУНК-
ЦИОНИРАЩИ НА ТЕРИТОРИЯТА НА ЛЕЧЕБНОТО ЗАВЕДЕНИЕ, ИЗПЪЛНИТЕЛ НА БОЛНИЧНА ПО-
МОЩ
Лечебното заведение за болнична помощ може да осигури чрез договор, вменените като задължителни 
звена, медицинска апаратура и оборудване, и с друго лечебно заведение за извънболнична или болнична 
помощ, разположено на територията му и имащо договор с НЗОК.
Задължително звено/медицинска апаратура
1. Клиника/отделение по УНГ 
2. Операционен блок/зали
3. ОАИЛ/КАИЛ
4. Аудиологичен кабинет
5. Кабинет за следоперативна рехабилитация на слуха и говора
6. Клинична лаборатория *
7. Образна диагностика
8. Микробиологична лаборатория **
*Забележка: В случаите, когато ЛЗБП не разполага със собствена клинична лаборатория, то следва да 
осигури осъществяването на дейност по клинична лаборатория от съответното ниво, по договор със са-
мостоятелна медико-диагностична лаборатория или с клинична лаборатория – структура на друго лечебно 
заведение. В тези случаи лабораторията, с която е сключен договорът, следва да бъде разположена в една 
и съща сграда с болницата или в рамките на болницата. С договора задължително се обезпечава 24-часово 
осъществяване на дейностите по клинична лаборатория за нуждите на структурата по УНГ болести.
**Забележка: Изискванията за наличие на микробиологична лаборатория на територията на болницата се 
прилагат от 01.01.2014г. До 31.12.2013г. болницата може да бъде обслужвана от микробиологична лаборатория 
на територията на населеното място.
2. ЗАДЪЛЖИТЕЛНИ ЗВЕНА, МЕДИЦИНСКА АПАРАТУРА И ОБОРУДВАНЕ, НЕОБХОДИМИ ЗА ИЗ-
ПЪЛНЕНИЕ НА АЛГОРИТЪМА НА ПЪТЕКАТА, НЕНАЛИЧНИ НА ТЕРИТОРИЯТА НА ЛЕЧЕБНОТО ЗА-
ВЕДЕНИЕ, ИЗПЪЛНИТЕЛ НА БОЛНИЧНА ПОМОЩ 
Лечебното заведение за болнична помощ може да осигури дейността на съответното задължително звено 
чрез договор с друго лечебно заведение на територията на населеното място, което отговаря на изискванията 
за апаратура, оборудване и специалисти за тази КП и има договор с НЗОК.
Задължително звено/медицинска апаратура 
1. Апаратура за КАТ или МРТ, с осигурено обслужване на болницата 24 часа в денонощието, вклю-
чително и при спешни състояния
2. Вирусологична лаборатория
3. Отделение/лаборатория по клинична патология
Скъпоструващи медицински изделия за провеждане на лечението, които се заплащат от НЗОК: кохле-
арни имплантанти.
Неразделна част към ИЗ на пациента става „Фиш за импланти“.
3. НЕОБХОДИМИ СПЕЦИАЛИСТИ ЗА ИЗПЪЛНЕНИЕ НА КЛИНИЧНАТА ПЪТЕКА.
– четирима лекари със специалност по „УНГ болести“
от които:
лекар със специалност по „УНГ болести“ с опит в кохлеарната имплантация
или 
лекар със специалност по „УНГ болести“, притежаващ сертификат за кохлеарно програмиране;
– лекар със специалност по „УНГ болести“ и завършен курс по фониатрия, или специалист по слухо-
во – речева рехабилитация;
– лекар със специалност по анестезиология и интензивно лечение;
– лекар със специалност по клинична лаборатория;
– лекар със специалност по образна диагностика;